**Сыбайлас жемқорлыққа қарсы іс-қимыл бойынша**

**қабылданып жатқан шаралар туралы**

**АҚПАРАТ**

 Ішкі істер министрлігі ішкі істер органдарындағы сыбайлас жемқорлыққа, заңдылық пен тәртіп бұзушылықтарға қарсы іс-қимыл бойынша барлық қажетті ұйымдастырушылық және практикалық шараларды қабылдауда.

2015-2025 жылдарға арналған сыбайлас жемқорлыққа қарсы стратегия іске асырылуда.

Ішкі істер органдарындағы сыбайлас жемқорлыққа қарсы іс-қимыл жөніндегі ведомстволық сыбайлас жемқорлыққа қарсы бағдарламаны іске асыру жөніндегі іс-шаралар жоспары өзектендірілді, онда алдын алу іс-шаралар кешенін жүргізу, сыбайлас жемқорлық тәуекелдерін жою, сыбайлас жемқорлыққа қарсы, тәрбие және кадр жұмысының тиімділігін арттыру көзделген *(ІІМ-нің 2019 жылғы 2 тамыздағы № 677 бұйрығы).*

Бұдан басқа, Мемлекет басшысының «Сындарлы қоғамдық диалог-Қазақстанның тұрақтылығы мен өркендеуінің негізі» атты Жолдауын іске асыру шеңберінде Орталық коммуникациялар қызметінің алаңында азаматтық сектор өкілдерімен «дөңгелек үстел» *(2019 жылғы 5 қыркүйек)* өткізілді, онда ІІО-дағы сыбайлас жемқорлыққа қарсы іс-қимыл мәселелері бойынша ІІМ, Сыбайлас жемқорлыққа қарсы қызмет және жұртшылық өкілдерінің арасындағы
2019-2020 жылдарға арналған бірлескен іс-шаралар жоспарын іске асырудың алғашқы қорытындылары шығарылды.

Халықаралық сыбайлас жемқорлыққа қарсы күрес күні *(2019 жылғы
9 желтоқсан)* ІІМ мен «Сыбайлас жемқорлыққа қарсы бірінші медиа – орталық» республикалық қоғамдық бірлестігі арасында өзара ынтымақтастық туралы меморандумға қол қойылды.

Халықпен кері байланысты жолға қою және ІІМ қызметінің ашықтығы мен айқындығын қамтамасыз ету жөніндегі жүйелі жұмыс ұдайы негізде жүргізілуде.

Барлық өтініштерге жедел ден қою және қабылданған шаралар туралы жауаптарды дереу ұсыну мақсатында Өзіндік қауіпсіздік департаменті мен оның аумақтық бөліністері тақырыптық парақшалар *(Facebook, Instagram, WhatsApp, Telegram)* ашты.

Сонымен қатар, халықпен жұмыс жасаудың жаңа форматтары әзірленді, 239 фронт-офис ашылды және жұмыс істеуде, «Жолдағы қабылдау» және «Ауладағы қабылдау» атты республикалық акциялар өткізілуде.

Мәселен, қалалар мен ауылдық жерлерде арнайы жабдықталған автобустардың базасында Полиция департаменті мен оның құрылымдық бөліністерінің басшылығынан тұратын бейресми жағдайда азаматтардың өтініштерін қарайтын, сондай-ақ мемлекеттік қызметтер көрсетуді алу тәртібін түсіндіретін мобильдік топтар ұйымдастырылуда.

Жалпы акцияның 9 кезеңі *(5-6 сәуір, 17-18 мамыр, 14-15 маусым, 19-20 шілде,
16-17 тамыз, 13-14 қыркүйек, 18-19 қазан, 15-16 қараша және 20-21 желтоқсан*) өткізілді, оның барысында азаматтар үшін 161,621 мың кеңес берілді *(азаматтар үшін неғұрлым өзекті мәселелер –әкімшілік айыппұлдарды төлеу, жол жүрісін ұйымдастыру, көші-қон қызметі жұмысы бойынша, автокөлікті тіркеу және қайта жабдықтау),* сондай-ақ полиция қызметін жақсарту бойынша ұсынымдар берілді.

Акцияны өткізу кезінде онлайн режимде тікелей эфир өткізу тәжірибеге алынды *(осындай 1858 эфир жүзеге асырылды),* олардың барысында азаматтар өздерін қызықтыратын мәселелер бойынша тікелей жүгінген және оларға жауаптар алды *(шамамен 15 мың сұрақ қойылды).* Осы тікелей эфирлерді
51,785 мыңнан астам азамат қарады.

Бұдан басқа, ІІМ жұртшылықпен өзара іс-қимыл шеңберінде сыбайлас жемқорлыққа қарсы іс-қимыл, лауазымды адамдарды ұстау және оларды сыбайлас жемқорлық қылмыстары үшін жауапкершілікке тарту бойынша жүргізіліп жатқан жұмыстарды ашық түрде жария етеді.

Мысалы, 2019 жылғы 31 қазанда «Қазақстан» телеарнасында Министрдің кеңесшісі Н. Ораз және ӨБК бастығы А. М. Сайтбеков» Ішкі істер органдарын жаңғырту» тақырыбындағы студиялық бағдарламаға қатысып, сыбайлас жемқорлықтың алдын алу мәселелері талқыланды.

2019 жылғы 3 қарашада Министрдің орынбасары А.Д. Калайчиди және ӨҚД бастығы А.А. Саданов «Менің полицейім мені қорғайды ма?» тақырыбына «Хабар» агенттігінің «Большая неделя» атты телевизиялық бағдарламасына тікелей эфирге қатысты. Оппоненттер ретінде заң ғылымдарының докторы, профессор А.Б. Скаков, профессор М.С. Башимов, сондай-ақ атақты қазақстандық заңгер, адвокат С.Г. Уткин сөз сөйледі.

Бағдарламада ІІО жаңғырту, Сыбайлас жемқорлыққа қарсы іс-қимыл және қоғаммен өзара іс-қимыл мәселелері талқыланды.

Одан басқа, 2019 жылғы 22 қарашада ІІМ Баспасөз орталығы базасында «ІІО-дағы тәртіп пен заңдылықтың жай-күйі туралы» тақырыбында интернет-конференция ұйымдастырылды, оны өткізу шеңберінде 37 сұрақ келіп түсті, оларға толық жауаптар берілді.

2019 жылғы 27 қарашада «Самұрық» инновациялық идеяларды дамыту орталығы «қоғамдық қорының шақыруымен «Белсенді азаматтық қоғам
- Қазақстан сыбайлас жемқорлықсыз» тақырыбында ғылыми-тәжірибелік конференцияға қатысты.

«Қоғамдық кеңестер туралы» Заңның талаптарына сәйкес ішкі істер органдарының қызметі мәселелері бойынша Қоғамдық кеңестің жаңа құрамы құрылды, оған белгілі қоғам және ғылыми қайраткерлер, Парламент Мәжілісінің депутаттары, БАҚ және үкіметтік емес ұйымдардың өкілдері *(азаматтық қоғамнан – 20 адам, ІІМ – 6)* кірді.

Кеңес өткізген не оның мүшелерінің қатысуымен өткізілген іс-шаралар туралы ақпарат тұрақты негізде БАҚ-та және ведомстволық интернет-порталда орналастырылады.

Бұдан басқа, олардың құрамдарына белсенді азаматтық ұстанымы бар жұртшылық өкілдері *(журналистер, қоғам қайраткерлері, блогерлер)* енгізіле отырып, консультативтік-кеңесші органдарының *(бұдан әрі - ККО)* жұмысын ұйымдастыру қайта қаралды.

ІІМ **«Нұр Отан» партиясының өкілдерімен** бірлесіп, тұрақты негізде ішкі істер органдары аумақтық бөліністерінің жеке құрамымен сыбайлас жемқорлыққа қарсы тақырыпта іс-шаралар *(дәрістер, семинарлар)* өткізеді. Сондай-ақ, ІІМ басшылығы «Нұр Отан» партиясының қоғамдық қабылдауында азаматтарды қабылдауды жүзеге асыруда.

***Анықтама ретінде:*** *2019 жылы Ішкі істер министрі Е.З. Тұрғымбаев және оның орынбасарлары 178 жеке және заңды тұлғаны қабылдады.*

Процестерді автоматтандыру және цифрландыру есебінен ішкі істер органдары қызметкерінің халықпен тікелей байланысы болмайды.

2019 жылғы 1 шілдеден бастап тіркеу-емтихан бөліністері таратыла және 17 бэк-офис *(Нұр-Сұлтан, Алматы, Шымкент қалаларында және облыс орталықтарында процессингтік орталықтар)* құрыла отырып, көлік құралдарын тіркеу және жүргізуші куәліктерін беру жөніндегі функциялар «Азаматтарға арналған үкімет» мемлекеттік корпорациясына берілді.

Полицияның азаматтармен байланысын болдырмау мақсатында Қаржы министрлігі мен ІІМ ӘПК *(«сервис орталығы» АЖ*) ақпараттық жүйелері біріктірілді, бұл салық, кеден және басқа да органдардың деректер базаларынан қашықтықтан онлайн-режимде, яғни «қағаз» құжаттарын ұсынбай мәлімет алуға мүмкіндік береді.

«Азаматтарға арналған үкімет» МК КЕАҚ-мен бірлесіп, барлық өңірлерде Көші-қон қызметтері орталықтары ашылды (*Нұр-Сұлтан, Алматы, Шымкент, Атырау, Ақтау, Ақтөбе, Қарағанды, Көкшетау, Қостанай, Қызылорда, Павлодар, Петропавл, Тараз, Түркістан, Орал, Өскемен қалалары және Алматы облысы (Іле ауданы Өтеген батыр кенті*), онда «еңбекші көшіп келушілерге рұқсаттар беру және ұзарту» мемлекеттік қызметі 2 сағат ішінде көрсетіледі (*әдеттегі
тәртіпте – 5-7 күн*).

ПД-ның, көші-қон, криминалистикалық қызметтерінің, Мемлекеттік корпорацияның қызметкерлері үшін, сондай-ақ медициналық ұйымдардың, сақтандыру компанияларының және екінші деңгейдегі банктердің өкілдері үшін жұмыс орындары ұйымдастырылды. Өзге де қызметтер көрсету үшін электрондық кезек енгізілді. Бұл «бір терезе» қағидатын сақтауды қамтамасыз етеді, халықтың мемлекеттік көрсетілетін қызметті алуының қолайлылығы мен ыңғайлылығын арттырады.

Бұдан басқа, ішкі істер органдары қызметінің ашықтығын қамтамасыз ету және сыбайлас жемқорлық тәуекелдерін төмендету үшін мемлекеттік көрсетілетін қызметтерді оңтайландыру және автоматтандыру қамтамасыз етілуде.

Бүгінгі күні, ІІМ халыққа 40 мемлекеттік қызмет көрсетеді, олардың көпшілігі көші-қон саласына жатады, жалпы саннан қағаз түрінде 17 қызмет көрсетілді, электрондық түрде 23, немесе 58%.

2020 жылдың соңына дейін электрондық форматқа - 8 қызметті ауыстыру, Тізілімнен - 4 қызметті алып тастау жоспарлануда, бұл мемлекеттік қызметті 86% дейін автоматтандыруға мүмкіндік береді.

Ішкі істер органдары көрсететін мемлекеттік қызметтерді «Цифрлық агент» мобильдік қосымша арқылы бағалау жөніндегі пилоттық жоба енгізілді *(Нұр-Сұлтан қаласы).*

Мемлекеттік көрсетілетін қызметті автоматтандырумен қатар әкімшілік өндірістерді цифрландыру жүзеге асырылуда.

«Әкімшілік құқық бұзушылықтардың бірыңғай тізілімі» тиісті пилоттық жобасы еліміздің барлық өңірлерінде іске асырылуда, оның шеңберінде патрульдік полиция қызметкерлері Жол жүрісі қағидаларын бұзу фактілері бойынша әкімшілік хаттамаларды планшеттің көмегімен электрондық түрде толтырады.

Бұл ретте, электрондық хаттаманы толтыру кезінде полиция қызметкері автоматты режимде деректер базасынан көлік құралы, жүргізуші куәлігі, құқық бұзушының нақты тұрғылықты мекенжайы, бұрын салынған айыппұлдардың бар-жоғы және техникалық тексеруден өткені туралы мәлімет алады.

Құқық бұзушылық туралы мәліметтер оны ресімдегеннен кейін дереу он-лайн режимде құқық бұзушылықтардың орталық банкі мен электрондық үкімет порталына келіп түседі, бұл сыбайлас жемқорлықты болдырмайды.

Жол жүрісі қағидаларының сақталуына байланыссыз бақылауға ауысу жүзеге асырылуда. Республиканың 16 қаласында ЖЖҚ бұзушылықтарын тіркеу камералары пайдаланылады *(барлығы ЖЖҚ тіркеу бойынша 9442 камера)*.

Артық тексерістерді болдырмау үшін «Рубеж» бөгеу жүйесі стационарлық бақылау бекеттері жойылды *(36-дан 6).*

***Анықтама ретінде:*** *салыстыру үшін 1998 жылы 320 болды, 2003 жылы олардың саны 68-ге дейін қысқартылды, 2013 жылы – 46, 2018 – 36, бүгін небары 6.*

ЖЖҚ бұзушылықтарын тіркеу бойынша техникалық бақылау құралдарымен жабдықталған елді мекендерде көлік құралдарының жүру жылдамдығын қолмен өлшегіштерді *(«Бинар», «Визир», «Крис-П» және т.б. радарлар)* пайдалануға тыйым салынды. Жергілікті атқарушы органдармен бірлесе отырып, техникалық бақылау құралдары желісін, әсіресе елді мекендердегі көлік құралдары жүрісінің *(«Сергек», «RedSpeed» және т.б.)* жылдамдығын бақылау бөлігіндегі техникалық бақылау құралдары желісін кеңейту мәселесі пысықталуда.

Сыбайлас жемқорлыққа қарсы іс-қимыл жөніндегі алдын алу шаралар кешені қамтамасыз етілуде. Атап айтқанда жеке құраммен тәрбие жұмысы күшейтілді және барлық деңгейдегі басшылардың дербес жауапкершілігі күшейтілді.

Мәселен, ішкі істер органдары қызметкерлерінің құқық бұзушылық жасауының әрбір фактісі бойынша қызметтік тергеулер жүргізіледі, олардың нәтижелері бойынша кінәлі адамдармен қатар, олардың тікелей басшылары да атқарып отырған лауазымынан босатуға дейін қоса алғанда, қатаң тәртіптік жауапкершілікке тартылады.

***Анықтама ретінде:*** *2019 жылғы 12 айда жүргізілген осындай тергеулердің нәтижелері бойынша 32 мыңнан астам қызметкер тәртіптік жауапкершілікке тартылды, оның 4121 – і тікелей басшы, 1147 – і теріс себептер бойынша ІІО – дан шығарылды және 880-і атқарып отырған қызметтерінен босатылды****.***

 ІІМ-де бүкіл елге арналған 1402 бірыңғай хабарласу нөмірі бар біріңғай сенім телефоны *(Call-center)* жұмыс істейді. Бүгінгі күні әрбір азамат Қазақстанның кез келген жерінен оған тегін қоңырау шалып, белгілі немесе дайындалып жатқан сыбайлас жемқорлық фактілері туралы хабарлай алады. ***Анықтама ретінде:***  *өткен жылы телефонға 12 145 өтініш келіп түсті, 11 540-тан түсініктеме берілді, 995-тен АЕК тіркеу туралы шешім қабылданды және қызметтік тергеу жүргізу үшін жіберілді, оның 23-і өз растауын тапты.*

Полиция қызметіне қатысты БАҚ-та және әлеуметтік желілерде күн сайын сыни материалдарға мониторинг жүргізіледі, олар төтенше жағдай ретінде бағаланады және осындай бұзушылықтарға жол берген лауазымды адамдар ең қатаң жауапкершілікке тартылады.

***Анықтама ретінде:***  *БАҚ-та сынау фактілері бойынша 316 қызметтік тексеру жүргізілді, оның нәтижелері бойынша 230 қызметкер тәртіптік жауапкершілікке тартылды және 124 - і ішкі істер органдарынан босатылды. Әкімшілік жауапкершілікке
11 қызметкер тартылды.*

Құқық қолдану практикасын бағалау мақсатында жыл сайын сыбайлас жемқорлыққа қарсы мониторинг жүзеге асырылады, оның нәтижелері бойынша Ішкі істер органдарының бөліністерінде сыбайлас жемқорлық тәуекелдеріне ішкі талдау жүргізу жоспары бекітіледі.

2019 жылдың шілде-тамыз айларында учаскелік полиция инспекторларының бөліністерінде талдау жүргізілді, оның нәтижелері бойынша 19 ұсыным әзірленді. Осыған ұқсас талдау тергеу бөліністерінде жүргізілді,
21 ұсыным енгізілді.

Сыбайлас жемқорлық фактілерінің және басқа да заң бұзушылықтардың алдын алу, жолын кесу және анықтау мақсатында өзіндік қауіпсіздік бөліністері тұрақты негізде **жедел-профилактикалық және рейдтік іс-шаралар** жүргізуде. Тексерістер күндізгі және түнгі уақытта да кенеттен жүргізіледі.

***Анықтама ретінде:*** *2019 жылы 6 мыңнан астам рейдтік іс-шара жүргізіліп, олардың нәтижесінде 4,9 мың әртүрлі құқық бұзушылық анықталды.*

Қылмыс жасаған қызметкерлердің бұрынғы қызмет орны бойынша **көшпелі және ашық сот отырыстарын** өткізу практикасы жалғасуда. Осы шара күшті психологиялық фактор болып табылады және ішкі істер органдары қызметкерлерінің сыбайлас жемқорлық фактілерін болдырмау бойынша алдағы тәртібіне айтарлықтай ықпал етеді.

***Анықтама ретінде:*** *өткен жылда 58, олардың ішінде сыбайлас жемқорлық сипаттағы қылмыстар бойынша 36 сот процесі өткізілді.*

Кәсіби сапаға және сыбайлас жемқорлыққа қарсы тұрақты иммунитетке баса назар аудара отырып, кадрларды іріктеу мен орналастыруға қойылатын талаптар арттырылды.

Министрлікте және оның аумақтық бөліністерінде Кадр мәселелері жөніндегі комиссиялар жұмыс істейді, онда қызметкерлерді тағайындау, басшы лауазымдарға ұсыну, сондай-ақ лауазымын төмендету және қызметтен босату мәселелері қаралады.

Патрульдік полиция саптық бөліністерінің сержанттық құрамының лауазымдарын офицерлік құрамның лауазымдар санатына ауыстыру бойынша жұмыстар жүргізілді.

Ішкі істер органдарындағы тәртіп пен заңдылықтың, сондай-ақ сыбайлас жемқорлыққа қарсы іс-қимылдың жай-күйі және оларды нығайту бойынша қабылданып жатқан шаралар туралы мәселелер тоқсан сайын ПД, ҚАЖД және ТЖД аумақтық бөліністерін бейнеселектор режиміне қоса отырып, Алқаның кеңейтілген отырыстарында, апта сайын ІІМ жедел кеңестерінде қаралады. Қабылданған тиімді ұйымдастырушылық және практикалық шаралардың нәтижесінде 2019 жылы ІІО жеке құрамы арасында қылмыс саны 29% - ға
*(661-ден 468-ге дейін)*, оның ішінде сыбайлас жемқорлық саны 34% - ға *(396-дан 261-ға дейін)* азайды.

Осыған ұқсас жағдай қылмыстық жауапкершілікке тартылғандар саны бойынша *(-26%; 561-ден 415-ке дейін)*, сыбайлас жемқорлық сипатындағы қылмыстар бойынша *(-35%; 365-тен 236-ға дейін)*, сыбайлас жемқорлық қылмыстары санынан айтарлықтай төмендеу парақорлықтар бойынша 30% - ға *(196-ден 137-ге дейін)* белгіленді.

Бұл ретте, барлық қылмыстардың жартысы, атап айтқанда 469 тіркелген қылмыстардың 355-і, оның ішінде сыбайлас жемқорлық қылмыстары бойынша 261-қылмыстың 178-і өзіндік күштермен анықталған.

Ішкі істер органдарының жүйесіндегі сыбайлас жемқорлыққа қарсы
іс-қимыл, тәртіп пен заңдылықты сақтау жөніндегі жұмыс жалғасуда және ерекше бақылауда.

\_\_\_\_\_\_\_\_\_\_\_\_\_\_\_\_\_\_\_\_